open-index/open-wikipedia-markdown huggingface dataset:
Kejohanan Badminton Terbuka Indonesia 2005

**Kejohanan Badminton Terbuka Indonesia 2005** merupakan kejohanan badminton antarabangsa bertaraf lima bintang yang diadakan di Stadium Gelora Bung Karno, Jakarta. Hadiah keseluruhan kejohanan ini bernilai 250 ribu dolar AS.

Babak utama berlangsung dari 19-25 September 2005. Juara bertahan perseorangan lelaki, Taufik Hidayat, secara mengejut kalah dengan mudah kepada Simon Santoso di babak-babak awal dengan mata 12-15, 5-15.

## Keputusan Akhir

### Perseorangan Lelaki
**[[Lee Hyun-il]]**  15-10, 15-3 Boonsak Ponsana 

### Perseorangan Wanita
**[[Wang Chen]]**  11-7, 11-1 Mia Audina 

### Bergu Lelaki
**[[Markis Kidho]]/[[Hendra Setiawan]]**  10-15, 15-12, 15-3 Candra Wijaya/Sigit Budiarto 

### Bergu Wanita
**[[Lee Kyung-won]]/[[Lee Hyo-jung]]**  15-4, 15-5 Wong Pei Tty/Chin Eei Hui 

### Bergu Campuran
**[[Nova Widianto]]/[[Lilyana Natsir]]**  15-13, 15-1 Anggun Nugroho/Tetty Yunita
Silat Seligi

Di Malaysia terdapat beberapa Perguruan Silat yang menggunakan nama "Silat Seligi", diantaranya:

# Silat Seligi Acheh
# Silat Seligi Kuningan
# Silat Seligi Putera
# Silat Seligi Sebalik
Sinar Harian

**Sinar Harian** merupakan sebuah akhbar berbahasa Melayu di Malaysia. Ia pertama kali diterbitkan pada 31 Mac 2006 untuk pasaran negeri-negeri di Pantai Timur Semenanjung Malaysia iaitu negeri Kelantan, Pahang dan Terengganu. Selain itu, Edisi Selangor dan Kuala Lumpur juga diedarkan di sekitar Lembah Kelang, Edisi Melaka & Negeri Sembilan, Edisi Perak serta Edisi Utara untuk Perlis, Kedah dan Pulau Pinang. Akhbar ini diterbitkan lima hari seminggu iaitu dari Isnin hingga Jumaat.

## Ciri-ciri
Akhbar ini bersaiz kompak dan menyasarkan kepada semua peringkat lapisan masyarakat dengan slogan "Telus dan Tulus". Akhbar ini mempunyai 48 halaman ( sebelum era Perintah Kawalan Pergerakan Malaysia 2020-21 ) kini hanya 40 halaman dan berharga "samah" atau 50 sen sahaja di awal keluarannya. Namun kini, ia berharga RM1.50. Mulai Jun 2018, Sinar Harian Edisi Negeri telah berubah wajah, sekaligus menampailkan edisi baharu , Edisi Tengah ( Selangor , Kuala Lumpur dan Pahang Darul Makmur ), Edisi Utara ( Perlis , Kedah, Pulau Pinang dan Perak Darul Ridzuan . Manakala Edisi Selatan merangkumi negeri Johor, Melaka dan Negeri Sembilan. Edisi Timur pula khas buat negeri Kelantan dan Terengganu. Ia memaparkan berita semasa , nasional selain sukan, mahkamah / jenayah , wanita , Sinar Xtra dan global.  

Sinar Harian juga mempunyai keunikan tersendiri apabila mempunyai segmen komik ringkas khas yang diberi nama Ek Eleh, selain mempunyai ruangan khas untuk Wacana Sinar Harian dan Wacana Al Quran. Sinar Harian juga mempunyai ruangan khas bagi sebarang promosi pengiklanan dan kolum penulis terkemuka selain pendapat awam di kolum Iklaneka , Aduan dan Addin.  

Ia dicetak dan diterbitkan oleh Ultimate Print Sdn Bhdhttps://www.google.com/search?q=ultimate+print&oq=ultimate+print&aqs=chrome..69i57.4890j0j7&client=ms-android-vivo&sourceid=chrome-mobile&ie=UTF-8 yang berpengkalan di Shah Alam , Selangor Darul Ehsan. 

## Sejarah

Sinar Harian pertama kali diterbitkan pada Ogos 2006, yang edarannya hanya merangkumi negeri Kelantan dan Terengganu. Pada April 2007, Edisi Pahang pula menyusul. Sebelum itu, Edisi Kelantan dipisahkan dengan Terengganu untuk lebih ruang laporan daerah mereka. Hujung tahun 2007, Edisi Selangor dan Wilayah Persekutuan pula diterbitkan. Setahun kemudian, Sinar harian diterbitkan pula di Negeri Sembilan dan Melaka serta di Kedah, Pulau Pinang dan Perlis. Edisi Perak mula diterbitkan pada Januari 2009. Pada 18 Jun 2010, edisi semenanjung terakhir iaitu Edisi Johor diterbitkan.

## Rujukan

* 
*https://www.google.com/search?q=ultimate+print&oq=ultimate+print&aqs=chrome..69i57.4890j0j7&client=ms-android-vivo&sourceid=chrome-mobile&ie=UTF-8
Silat Lincah

# Silat Lincah Malaysia
# Silat Lincah Harimau
# Silat Lincah Sutan Maakat
# Silat Lincah Terlak
# Silat Lincah Lintar
Pari karang

**Pari karang** (*Taeniura lymma*) ialah spesies pari dalam keluarga Dasyatidae. Ikan ini terdapat di kawasan-kawasan dari Afrika Timur hingga Pasifik Barat, dan sering dilihat berehat di Terumbu Sawar Besar, di dasar gua berpasir, atau di bawah belebas.

Pari karang mempunyai dua plat di dalam mulutnya yang digunakan untuk menghancurkan kulit ketam, udang dan moluska. Ikan ini boleh hidup bersama-sama dengan ikan-ikan lain, baik ikan yang sama jenis, mahupun yang lain. 

Tubuh pari karang boleh tumbuh hingga 25 sentimeter (10 inci), tidak termasuk ekornya. Ekornya panjang sedikit berbanding dengan tubuhnya, dan mempunyai sebatang duri pada separuh keduanya. Bintik-bintik pari karang biasanya berwarna biru atau perang muda.

## Rujukan

## Pautan lautan
* Laman web ''Alam Haiwan Dr. Jungle''
Tentera Komanwel

Tentera Komanwel pernah membantu Malaysia memerangi keganasan komunis pimpinan Chin Peng antara tahun 1948- 1960.  Parti Komunis Malaya bergiat cergas di hutan Semenanjung Tanah Melayu bagi mendirikan Republik Komunis Malaya dengan menentang kehadiran tentera British selepas Jepun menyerah diri pada 1945.

## King's Own Scottish Borderers
Antara tentera Komanwel yang pernah membantu Malaysia menangani pengganas komunis ialah  pasukan King's Own Scottish Borderers (KOSB) antara 1955 - 1958.

Semasa darurat mereka bekerjasama dengan Batalion Kelima Askar Melayu Diraja. Batu Pahat merupakan ibu pejabat batalion KOSB semasa Darurat. Kota Tinggi pula ialah tempat latihan perang di hutan.Mereka banyak memerangani pengganas komunis di  Ayer Hitam, Yong Peng dan Kluang .

## Pingat Jasa Malaysia
Veteran tentera British ini dianugerahi Pingat Jasa Malaysia (PJM) oleh Kementerian Pertahanan Malaysia di Hotel Shangri-La pada 6 Oktober 2006. Mereka dari pasukan King's Own Scottish Borderers (KOSB) antara 1955 - 1958.

Suruhanjaya Tinggi British menyatakan kumpulan 45 orang ini  dari Glasgow, akan bertandang di Kuala Lumpur, Melaka, Johor dan Singapura. Turut serta ialah wartawan BBC dan menemui Timbalan Perdana Menteri Malaysia, Datuk Seri Najib Tun Razak.

Di Tugu Peringatan dan Tanah Perkuburan Perang Kranji, Singapura mereka akan memberi penghormatan kepada askar British yang telah dikebumikan di sana. Tempat lain ialah Gereja Changi dan  Salarang Garrison , di Singapura.

Antara mereka ialah Alastair Hewat, komander platun dan penolong pemerintah batalion dan Allan Alstead, komander platun dan Pegawai Isyarat Regimen.
Timeless (album UVERworld)

***Timeless*** ialah sebuah album Jepun daripada kumpulan J-pop, J-rock, UVERworld.

## Sejarah

UVERworld telah melahirkan album pertama mereka, *Timeless*, pada 15 Februari 2006. Dalam album ini mereka telah menampilkan tujuh lagu baru, dua buah lagu dari single mereka (D-tecnoLife dan CHANCE!), tiga lagu versi album dan satu trek efek bunyi. Timeless menduduki tangga kelima dalam carta Oricon dan berjaya bertahan dalam carta tersebut selama 27 minggu. Album ini menduduki tangga ke-153 dalam carta jualan album Oricon 2006.

Pada 22 November 2006, album ini telah dipasarkan sekali lagi dalam bentuk edisi istimewa (Special Edition) dalam tempoh sebulan iaitu dari tarikh pelancarannya sehingga 22 Disember 2006. Sebuah DVD turut disertakan yang mengandungi tiga video klip iaitu D-tecnoLife, CHANCE! dan just Melody. Temubual selama 30 minit turut disertakan iaitu *welcome to UVERworld (complete)* yang asalnya merupakan temubual dari single edisi terhad just Melody tetapi telah dipanjangkan.

## Senarai lagu

## Jumlah jualan
*Timeless*: 88,935 unit

*Timeless (Special Edition)*: 14,478 unit

## Rujukan

## Pautan luar
* Sony Music Online Japan: Timeless (Special Edition)
Ayat aktif (bahasa Melayu)

Secara amnya, **ayat aktif** ialah ayat yang kata kerjanya berawalan *men-*. Contohnya:
* Adik ***men***cuci kasut sekolah.
* Ayah ***mem***beli rumah itu.
* Anda perlu ***meng***uasai bahasa yang baik.

Lawan ayat aktif ialah ayat pasif. Setiap ayat aktif boleh ditulis dalam bentuk pasif yang sepadan. Umpamanya, untuk ketiga-tiga ayat di atas, ayat pasif yang sepadan ialah:
* Kasut sekolah dicuci oleh adik.
* Rumah itu dibeli oleh ayah.
* Bahasa yang baik perlu anda kuasai.
Ad litem

**Ad litem** adalah satu istilah yang digunakan untuk merujuk kepada satu pihak (orang, badan) yang dilantik mahkamah untuk memberikan perlindungan hak kepada kanak-kanak (ataupun dalam kes tertentu orang dewasa yang tiada upaya) di dalam satu prosiding di mana mereka ditakrifkan oleh mahkamah sebagai tidak berkeupayaan menjaga kepentingan diri sendiri. Mereka yang bertindak menjaga kepentingan ad litem ini di panggil **Penjaga Ad litem**. Istilah ini tidak lagi digunakan di United Kingdom sejak kelulusan Akta Kanak-Kanak tahun 1969 yang menetapkan peranan penjaga kanak-kanak. 

Ad litem juga digunakan dalam kes-kes litigasi harta benda di mana seseorang dilantik menjadi ad litem untuk menjaga kepentingan sesuatu estet dalam prosiding mahkamah apabila pemegang amanah ataupun wakil berkuasa estet tersebut tidak dapat menjaga kepentingan estet tersebut dengan baik dan sempurna. 

### Pautan Luar

*Representing Children Worldwide Bagaimana Kanak-kanak Kedengaran Dalam Prosiding Penjagaan (*How Children Are Heard in Child Protective Proceedings*)
Suhuf Ibrahim

**Suhuf-i-Ibrahim** atau **Suhuf Ibrahim** adalah merupakan kitab-kitab kecil yang diturunkan Allah kepada Nabi Ibrahim yang disampaikan melalui perantaraan Malaikat Jibril berisikan panduan dan ajaran-ajaran agama yang bersesuaian dengan keperluan zaman tersebut.

Dikatakan bahawa ajaran agama yang dibawa oleh Ibrahim ini dikenali dengan ajaran agama Hanif dan sebelum kedatangan Muhammad, terdapat segelintir Orang Arab yang masih mengikuti Agama Hanif ini dan sesudah kedatangan Islam yang dibawa oleh Muhammad, ajaran agama ini diperolehkan dan dimanafaatkan. Dikatakan bahawa sebelum Muhammad menerima wahyu dari Allah, baginda mengamalkan ajaran agama Hanif yang dibawa oleh Ibrahim ini.

Selain Ibrahim terdapat lagi nabi-nabi lain yang turut menerima suhuf seperti Nabi Idris, Nabi Syith dan Nabi Musa. Suhuf nabi Musa dipercayai adalah Kitab Taurat yang diperintahkan Allah untuk menjadi hukum yang wajib dilaksanakan oleh Bani Israel pada zaman itu.

## Kewujudan Lembaran
Suhuf Ibrahium dipercayai oleh sarjana Muslim mengandungi beberapa wahyu yang diterima oleh Nabi Ibrahim, yang kemudiannya ditulis dalam bentuk tulisan di atas lembar kain, kulit, pelepah, kulit kayu atau apa sahaja yang mungkin digunakan pada zaman itu memandangkan kertas seperti zaman sekarang masih belum dicipta. Kandungan sebenar Suhuf tersebut juga tidak dikisahkan dalam al-Quran.

Surah ke-87 al-Quran, Surah Al-A'la, merumuskan bahawa perkara yang disentuh dalam surah tersebut turut terkandung dalam Suhuf Ibraham dan Musa:

## Rujukan
Bani Israel

**Bani Israel** (Ibrani: שבטי ישראל Bahasa Arab: بني إسرائيل) merujuk kepada kaum atau keturunan Nabi Yaakub. Mereka inilah yang digelar Bani Israel (anak-anak Yaakub). Dari keturunan ini juga asalnya kaum Yahudi. Perkataan Israel, berasal dari gelaran yang diberikan kepada Yaakub.
Perkataan Israel ini bermaksud "Hamba Tuhan yang taat" atau "Tentera Tuhan". Perkataan "Isra" bermaksud "Hamba atau Tentera" dan "El" membawa maksud "Tuhan". Tetapi ada juga yang mengatakan bahawa Israel bermaksud "Yang suka berjalan pada waktu malam". Gelaran "Israel" ini dikurniakan kepada Yaakub kerana baginda diberkati oleh Tuhan. Perkataan "Israel" berasal dari bahasa Ibrani.

Kaum Bani Israel berasal daripada anak-anak nabi Yaakub seramai 12 orang yang turut dikenali dengan gelaran 'Al-Asbaath' (Bahasa Arab: الأسباط) iaitu Rubin, Sham'un, Lawi, Yahuza, Zabulun, Yasakar, Dan, Jad, 'Ashir, Naftali, Yusuf, dan Bunyamin. Antara anak-anak baginda, ada antaranya yang diangkat menjadi Nabi seperti Yusuf yang meneruskan apa yang diajarkan oleh Nabi Ibrahim kepada datuk baginda, Nabi Ishak, bapa baginda, Nabi Yaakub dan akhirnya baginda sendiri yang dipilih Tuhan untuk meneruskan Syariat Tuhan dimuka bumi ini.
Bar Mitzvah

**Bar Mitzvah**  (, untuk lelaki) dan **Bat Mitzvah** (, untuk perempuan) merupakan suatu upacara wajib yang mesti dilalui oleh setiap kanak-kanak Yahudi yang sudah mencapai tahap kematangan atau akil baligh dan membuktikan anak itu telah diterima masuk ke dalam masyarakat Yahudi.

Dikatakan apabila seseorang kanak-kanak lelaki yang telah melalui upacara ini telah dikira sebagai dewasa dan mengikut ajaran Yahudi, ibu bapanya tidak lagi menanggung segala dosa dan pahala yang dikerjakan oleh anak tersebut dan anak tersebut bertanggungjawab ke atas segala amal yang dikerjakannya sendiri sama ada baik atau buruk. Ia juga bermaksud anak tersebut berhak menjalani cara hidup sendiri dan dapat membezakan baik dan buruk. Amalan ini masih lagi diamalkan oleh masyarakat Yahudi di Israel dan di Amerika Syarikat.
Ishak

**Nabi**:
* Nabi Ishaq a.s., nabi bagi kepercayaan Islam, Kristian dan Yahudi.

**Tokoh Melayu**:
* Yusof Ishak, Yang di-Pertuan Negara dan Presiden Singapura.
* Ishak Haji Muhammad, Penulis Melayu.
Rabai

**Rabai** (kadangkala dieja **Rabbi**; Ibrani Ashkenaz:  *rǝbbī* dan  *rabbī*; Ibrani Sefardi: **רִבִּי** *ribbī*; Jawi: ****) ialah guru agama atau ulama dalam agama Yahudi. Perkataan "rabai" (guruku) berasal daripada kata akar Ibrani Klasik "*Rav*", yang bererti "hebat" atau "dihormati". Semua permasalahan agama Yahudi biasanya dirujuk kepada rabai dan mereka mempunyai peranan sebagai penasihat dan ketua agama dalam setiap masyarakat Yahudi.

Seseorang menjadi rabai dengan ditahbiskan oleh rabai lain—proses yang dipanggil semikhah—setelah mempelajari sejarah dan teks-teks Yahudi seperti Talmud. Jawatan rabai berasal dari era Farisi (167 SM – 73 TM) dan Talmud (70 – 640 TM) ketika ulama-ulama berkumpul menghimpunkan hukum-hakam agama Yahudi. Istilah "rabai" digunakan buat kali pertama pada abad pertama Masihi. Lama-kelamaan, peranan rabai dipengaruhi oleh paderi-paderi Kristian Protestan dan rabai mula memberi khutbah, kaunseling, dan menjadi mewakili komuniti. Pada abad ke-19 di Jerman dan Amerika Syarikat, aktiviti-aktiviti ini menjadi lebih penting.

Bergantung pada mazhab, terdapat kriteria yang berbeza untuk menjadi seorang rabai. Sesetengah komuniti Yahudi Ortodoks tidak percaya bahawa wanita boleh menjadi rabai, manakala komuniti lain seperti Konservatif, Pembaharuan dan Rekonstruksionis membenarkan wanita menjadi rabai untuk hal-hal yang berkait dengan hukum-hakam dan akhlak.

## Etimologi
Perkataan "rabai" diserap melalui bahasa Inggeris "*rabbi*", yang itu pula datang daripada perkataan Ibrani Misynah  **, bermaksud "Tuan [Nama]"; kata nama standardnya dalam Ibrani ialah  *rav* "tuan".  *rav* juga digunakan sebagai gelaran untuk seorang rabai, begitu juga *rabbeinu* ("tuan kami") dan *ha-rav* ("sang tuan"). Ia lebih kurang setara dengan perkataan "ustaz" atau "syeikh" yang digunakan oleh masyarakat Muslim dalam bahasa Melayu.

Kata akar Ibrani tersebut pula berasal daripada kata akar Semitik  (R-B-B), yang dalam bahasa Aram Alkitab bermaksud "hebat", malah "dihormati", tetapi biasanya digunakan sebagai imbuhan awalan dalam sesetengah binaan. Walaupun *rabim* "many" (seperti dalam 1 Raja-raja 18:25, ) "majoriti, kelompok kebanyakan" digunakan untuk bercakap tentang komuniti dalam Naskhah Laut Mati, tiada bukti yang menyokong ia ada kaitan dengan jawatan "rabai". Akarnya serumpun dengan perkataan bahasa Arab ربّ *rabb*, yang bermaksud "tuan" (biasanya digunakan tentang Tuhan tetapi juga untuk raja-raja atau bangsawan), dan kepada perkataan bahasa Suryani  *rabi*.

Sesetengah komuniti, lebih-lebih lagi Yahudi Sefardi dan Yaman, dahulu menyebutnya  *rībbī*; sebutan ini telah bersaing dengan this  *rǝbbī* dan רַבִּי *rabbī* dalam dialek Ashkenaz sehingga zaman moden.

## Catatan

## Rujukan
Akta Pertubuhan 1966

**Akta Pertubuhan 1966** (Akta 335) adalah hasil percantuman tiga ordinan yang berlainan sebelum ia diluluskan, iaitu Ordinan 1949 untuk Persekutuan Tanah Melayu, Ordinan Pertubuhan 1957 bagi negeri Sarawak dan Ordinan Pertubuhan 1961 bagi negeri Sabah. 

Akibat daripada Akta Pertubuhan 1966 itu, Jabatan Pendaftaran Pertubuhan telah diwujudkan dalam tahun 1966 untuk menguatkuasakan akta tersebut berikutan pemisahan fungsi kawal selia pertubuhan daripada pejabat Pendaftaran Kesatuan Sekerja. Jabatan ini terletak di bawah bidang kuasa Kementerian Hal Ehwal Dalam Negeri Malaysia.

Di bawah seksyen 2 akta ini, sesuatu pertubuhan ditakrif sebagai termasuk mana-mana kelab, syarikat, perkongsian atau persatuan dengan tujuh (7) atau lebih orang tidak kira apa jua jenis atau tujuannya, sama ada sementara atau kekal.

## Lihat juga
* Pendaftaran syarikat di Malaysia
* Senarai Akta Parlimen Malaysia
Parit Bakar

**Parit Bakar** terletak di Daerah Muar, Johor, Malaysia. Ia lebih kurang 8&nbsp;km dari Bandar Muar. Parit Bakar terbahagi kepada Parit Bakar Darat dan Parit Bakar Laut. Parit Bakar Laut bersebelahan dengan laut manakala Parit Bakar Darat pula menghala ke darat melalui sepanjang parit.

Di pekan Parit Bakar terdapat sebuah Sekolah Jenis Kebangsaan Cina "Chi Sin", sebuah tokong cina, sebuah sekolah kebangsaan, sekolah agama, masjid, surau dan balai raya. Terdapat juga 2 sekolah rendah di parit bakar iaitu sekolah kebangsaan parit bakar darat dan sekolah kebangsaan parit bakar tengah.

Industri Perabot memainkan peranan yang penting dalam pembangunan Parit Bakar pada tahun 90-an. Sebelum itu, penduduk kebanyakan terlibat dalam bidang pertanian. Pada 90-an terdapat sebuah kedai perabot bernama Sistem Elektrik dan Perabot terkenal dalam penjualan barangan perabot. Kini, ia telah berpindah ke Parit Amal Darat. Baru-baru ini, terdapat pembangunan perdagangan di pekan Parit Bakar Darat. bangunan perdagangan ini menggantikan bangunan-bangunan perniagaan lama. terdapat 5 blok bangunan yang menempatkan pelbagai jenis perniagaan dan menjadi tempat perniagaan tumpuan bagi penduduk sekitar.

## Rujukan
*Parit Bakar
Harian Indonesia Raya

**Harian Indonesia Raya** merupakan sebuah surat khabar yang pernah diterbitkan di Indonesia. Surat khabar harian ini pernah dua kali diharamkan pemerintah Indonesia, pertamanya ketika rejim Orde Lama (diharamkan semenjak 1958 hingga diterbitkan kembali tahun 1968). Penerbitannya diharamkan sekali lagi pada tahun 1974 oleh pemerintah Orde Baru ketika terjadinya Peristiwa Malari. Ketua Pengarang Indonesia Raya ialah Mochtar Lubis.

Pada 2000, terdapat berita bahawa Harian Indonesia Raya milik wartawan kanan Mochtar Lubis yang diharamkan pada tahun 1974 akan diterbitkan kembali oleh Yayasan Jurnalis Independen (YJI) pada tempoh waktu yang belum ditentukan lagi. 

## Pautan luar
* http://www2.kompas.com/kompas-cetak/0007/11/DIKBUD/hari09.htm
Investor Daily

**Investor Daily** merupakan surat khabar berbahasa Indonesia yang ditubuhkan pada 26 Jun 2001 dan merupakan surat khabar yang menumpukan kepada berita kegiatan pasaran modal. Pertama kali diterbitkan dengan nama "*Investor Indonesia*". Pemiliknya adalah Tito Sulistio. Namun, pada tahun 2002, Grup Lippo masuk sebagai pemegang saham di Investor Group dan ketika ini telah menguasai secara penuh saham Investor Group.
Sin Po

**Sin Po** merupakan sebuah akhbar berbahasa Cina yang diterbitkan di Indonesia sejak zaman Hindia-Belanda sehingga 1965. Edisi pertama telah diterbitkan di Jakarta sebagai edisi mingguan pada Oktober 1910, Sin Po berubah menjadi surat khabar harian dua tahun kemudian.

Akhbar ini adalah akhbar pertama yang memaparkan lirik lagu kebangsaan Indonesia, iaitu Indonesia Raya, dan turut memelopori penggunaan nama "Indonesia" untuk menggantikan "Hindia-Belanda" semenjak Sumpah Pemuda pada 28 Oktober 1928. Sin Po menghentikan penerbitannya ketika Jepun menduduki Indonesia pada tahun 1942, namun kembali diterbitkan pada tahun 1946. Pada tahun 1962, akhbar ini digantikan nama sebagai Warta Bhakti sebelum akhirnya diharamkan oleh pemerintah pada tahun 1965 setelah kejadian Gerakan 30 September di Indonesia.
Jurnal Nasional

**Jurnal Nasional** merupakan akhbar harian kebangsaan di Indonesia yang diterbitkan di Jakarta mulai 1 Jun 2006. Akhbar ini diusahakan oleh sekelompok wartawan Indonesia yang menginginkan terbitnya sebuah surat khabar yang bermutu, dengan analisa yang mendalam dan analitik serta mampu menjadi tolok ukur utama pemberitaan kebangsaan.

Harian ini diterbitkan oleh PT. Media Nusa Pradana. Akhbar yang mempunyai 24 halaman pada edisi Isnin - Sabtu dan 54 halaman pada hujung minggu. Harga langganan berharga Rp 65,000.

Akhbar ini diusahakankan oleh N. Syamsuddin Ch. Haesy(Ketua Umum), Susanto Darus (Naib Ketua Umum), Ramadhan Pohan (Ketua Redaksi), Abdul Hamid Dipopramono (Naib Ketua Redaksi), Ananta Setiawan (Ketua Perusahaan) dan Shaun D. Levine (Redaksi Indonesia Rising). Pada masa terkini Akhbar yang dipublish PT Media Nusa Pradana, ini tengah besolek rupa. Akhbar ini diterbitkan dalam tiga versi iaitu versi cetak, versi laman web (secara dalam talian) dan versi JBS (Jurnal Breakingnews Service). Surat khabar ini mendakwa mereka sebagai "*The Indonesia's First Mobile Phone Newspaper*".

## Pautan luar
* Jurnal Nasional
Koran Tempo

***Koran Tempo*** merupakan sebuah akhbar berbahasa Indonesia yang diterbitkan di Indonesia. Ia dimiliki oleh PT Tempo Inti Media Harian.

Ia pertama kali diterbitkan pada 2 April 2001 dengan edaran 100,000 naskhah. 

Harga bagi akhbar ini bernilai Rp 2,300.

## Pautan luar
*Laman rasmi
Media Indonesia

**Media Indonesia** merupakan sebuah akhbar harian yang diterbitkan di Jakarta, Indonesia oleh Surya Paloh. Akhbar ini merupakan akhbar umum yang kedua terbesar di Indonesia setelah akhbar harian KOMPAS.

## Pautan luar
* Laman rasmi
Neraca

**Neraca** boleh merujuk kepada:
* Dacing, alat untuk menimbang
* Kunci kira-kira, catatan perbandingan wang masuk dan wang keluar oleh sesuatu badan perniagaan dll
Kompas (akhbar)

***Kompas*** merupakan akhbar kebangsaan Indonesia. Ibu pejabatnya terletak di Jakarta. Kompas merupakan salah sebuah surat khabar yang ternama di Indonesia. *Kompas* diterbitkan pada 28 Jun 1965 oleh P.K. Ojong (1920-1980) dan Jakob Oetama. Ketika ini edarannya melebihi 550,000 naskhah sehari dan merupakan surat khabar umum yang mempunyai edaran yang terbesar di Indonesia. *Kompas* adalah sebahagian dari Kumpulan Kompas Gramedia.

## Sejarah

Akhbar ini pada mulanya dicangkan oleh Jeneral Ahmad Yani, ketika itu kamander Tentera Indonesia, menteri dan pemimpin Parti Khatolik Indonesia. Yani mencadangkan Seda untuk menerbitkan akhbar yang mewakili kumpulan Parti Khatolik, bagi mematahkan propaganda komunis yang ditaja oleh Parti Komunis Indonesia - PKI.

Seda mencadangkan idea tersebut pada rakannya, P.K. Ojong dan Jakob Oetama. Ojong kemudiannya bersetuju untuk memulakan projek itu dan Oetama menjadi ketua pengarang pertamanya. Kemudian misi akhbar diubah untuk menjadi bebas dan berkecuali dari sebarang kelompok politik.

Penerbitan ini pada awalnya dinamakan *Bentara Rakyat*. Dengan cadangan Presiden Sukarno, ia dinamakan semula sebagai *Kompas*, sempena alat pandu arah.

*Kompas* memulakan penerbitannya pada 28 Jun 1965 dari pejabat nya di tengah Jakarta, dengan edaran awal pada 4,800 salinan. Sejak 1969, ia merupakan akhbar kebangsaan terbesar di Indonesia. Pada 2004, edaran hariannya mencecah sehingga 530,000 salinan, dan edisi Ahadnya, 610,000 salinan. Pembaca berjumlah sekitar 2.25 juta.

Sebagaimana kebanyakan akhbar utama, *Kompas* dibahagi pada tiga bahagian utama: seksyen hadapan mengandungi berita kebangsan dan antarabangsa, seksyen perniagaan dan kewangan, dan seksyen sukan.

## Rujukan

## Pautan luar
* Laman web rasmi
Rabbi

**Rabbi** () ialah perkataan pinjaman daripada bahasa Arab yang bermaksud *Tuhanku*.

**Rabbi** dalam bahasa Arab adalah Raja, Penguasa, Pemilik yang dalam konteks Islam merujuk kepada Allah. Di dalam Al-Quran, Rabb adalah nama yang umum untuk Tuhan Allah. 
Kata "Rabb" atau "Rabbi" atau "Robbuna" hanya dinisbahkan / dikaitkan kepada Allah sedangkan untuk sesuatu selain Allah, mesti disambungkan dengan kata lain. 

:1:2 "Segala Puji milik Allah, Rabb seluruh semesta alam."

:114:1 "Katakanlah, aku berlindung kepada Rabb manusia."

"Alhamdu lillahi rabbil ‘alamiin" (segala puji milik Allah, Rabb seluruh semesta alam), rabb di sana diterjemahkan sebagai Pengatur, Pemelihara dan Penguasa, tapi secara tatabahasa, erti rabb adalah pengatur. Sesuatu dikatakan pengatur kalau memiliki aturan (seperti penulis dengan tulisannya, pengarang dengan karangannya). Kepengaturan Allah di alam semesta selanjutnya diistilahkan sebagai Rubbubiyah

Hampir seluruh doa yang di dalam Al Qur'an dimulai dengan Rabb, Robbi, Robbana, Rubbuna, disini apabila kita tiliki dengan teliti dengan menggunakan pemahaman yang mendalam ternyata ada terdapat rahsia-Nya rahsia, rahsia diatas rahsia yang tersendiri yang begitu kompleks dan meluas.

## Referensi
Berdasarkan kamus Arab-Indonesia.

## Lihat juga
* Allah
Jawa Pos

**Jawa Pos** merupakan surat khabar harian yang berpusat di Surabaya, Jawa Timur, Indonesia. Jawa Pos merupakan harian terbesar di Jawa Timur, dan merupakan salah satu harian dengan edaran terbesar di Indonesia. Pengedaran akhbar Jawa Pos menyebar di seluruh Jawa Timur, Bali, dan sebahagian Jawa Tengah dan di Yogyakarta. Jawa Pos dianggap sebagai "Harian Nasional yang Terbit dari Surabaya".

## Pautan luar
* Jawa Pos TV
* Jawa Pos Indonesia
* Laman rasmi Jawa Pos
Republika

**Republika** merupakan satu daripada beberapa akhbar nasional di Indonesia. Surat khabar ini turut dikenali sebagai media massa Muslim. Republika diasaskan pada 1992 dan edisi pertamanya yang diterbitkan ialah pada 3 Januari 1993 oleh Yayasan Abdi Bangsa -- sebuah yayasan yang disokong oleh Ikatan Cendekiawan Muslim Indonesia (ICMI).

Kini Republika diterbitkan oleh PT Republika Media Mandiri dan menjadia media massa umum dan dikenali.

## Pautan luar
* Laman rasmi
Sinar Harapan

**Sinar Harapan** merupakan sebuah akhbar nasional Indonesia yang telah diterbitkan semula pada tahun 2001 setelah diharamkan penerbitannya pada tahun 1986.

Setelah pengharamannya, surat khabar ini diterbitkan menggunakan nama Suara Pembaruan.

Kini, Suara Pembaruan tetap diterbitkan sebagai akhbar petang, begitu juga dengan Sinar Harapan yang juga diterbitkan sebagai akhbar petang.

## Pautan luar
* Laman rasmi
* Sejarah ''Sinar Harapan''
The Jakarta Post

***The Jakarta Post*** merupakan sebuah akhbar harian berbahasa Inggeris yang beribu pejabat di Jakarta. Akhbar ini diterbitkan pada 1982, ketika Menteri Penerangan Ali Moertopo dan Jusuf Wanandi (yang mewakili akhbar *Suara Karya* terbitan Parti Golongan Karya), telah sepakat untuk membentuk sebuah akhbar berbahasa Inggeris yang bermutu.

*The Jakarta Post* telah dimulakan sebagai kerjasama antara empat media Indonesia di bawah permintaan Menteri Penerangan Ali Murtopo dan ahli politik Jusuf Wanandi. Selepas isu pertama dicetak pada 25 April 1983, ia menghabiskan beberapa tahun dengan iklan yang minimum dan peredaran yang semakin meningkat. Selepas perubahan ketua editor pada tahun 1991, ia mula mengambil pandangan pro-demokrasi yang lebih bersuara. Kertas itu ialah salah satu daripada beberapa akhbar harian bahasa Inggeris Indonesia untuk bertahan dalam krisis kewangan Asia 1997 dan kini mempunyai peredaran kira-kira 40,000.

Pada 25 April 1983 terbitlah akhbar pertama The Jakarta Post dengan lapan halaman, yang memuatkan berita mengenai kegiatan pengintip Rusia di daerah itu. Ia berjaya menjual sejumlah 5,474 naskhah. Sementara itu, peredaran dan penjualannya sekarang mencapai 50,000 naskah. The Jakarta Post merupakan satu-satunya akhbar antarabangsa dari Indonesia.

*The Jakarta Post* juga mempunyai edisi dalam talian dan tambahan majalah hujung minggu yang dipanggil J+. Akhbar itu disasarkan kepada orang asing dan orang Indonesia yang berpendidikan, walaupun pembaca bahasa Indonesia kelas menengah telah meningkat. Dikenali sebagai tempat latihan bagi wartawan tempatan dan antarabangsa, *The Jakarta Post* telah memenangi beberapa anugerah dan disifatkan sebagai "akhbar harian berbahasa Inggeris utama Indonesia". *The Jakarta Post* ialah ahli Asia News Network.

## Rujukan

### Petikan

### Sumber

* 
* 
*
* 
* 
* 
* 
* 
*
* 
* 
* 
* 
* 
*
*

## Pautan luar
* Laman web rasmi
Silat Gayong Singa Berantai Malaysia

**Seni Silat Gayong Singa Berantai Malaysia** telah ditubuhkan pada tahun 1983 serta sah didaftarkan di bawah seksyen 7, Akta Pertubuhan 1966 dengan nombor pendaftaran 241/84 di atas nama Persatuan Seni Silat Gayong Singa Berantai Negeri Kedah. Persatuan ini juga berdaftar dengan Pesuruhjaya Sukan Malaysia di bawah Akta Pembangunan Sukan 1997 menggunakan nombor pendaftaran 1443/2005. 

Pada penghujung tahun 2022, beberapa mesyuarat diadakan bagi membincangkan mengenai hala tuju Silat Gayong Singa Berantai. Mesyuarat bersetuju untuk mendaftarkan Silat Gayong Singa Berantai ke peringkat kebangsaan. Oleh yang demikian, satu jawatankuasa telah dibentuk dan pada 9 Januari 2023, Gayong Singa Berantai secara rasminya dikenali sebagai Pertubuhan Seni Silat Gayong Singa Berantai Malaysia menggunakan nombor pendaftaran PPM-004-10-09012023. Gelanggang utama silat ini terletak di Kampung Perupok, Yan, Kedah Darul Aman. 

### Pengasas
Bapakguru Che Hassan bin Haji Salleh berasal dari Kampung Deli, Acheh, Sumatera Utara. 

### Sejarah
Singa Berantai yang menjadi nama pertubuhan ini mempunyai cerita dan sejarahnya yang tersendiri. Nama ini dikatakan berasal dari gelaran yang diberikan oleh Tunku Mansor Bin Tunku Kassim di dalam satu pertandingan yang dianjurkan oleh Seni Silat Melayu Negeri Kedah SeMalaysia kepada Bapakguru Hassan Bin Salleh dengan gelaran Hassan Singa Berantai. Dari gelaran ini, maka beliau bertindak menubuh dan mendaftarkan persatuan dengan nama Singa Berantai. 

Silat ini dikatakan gabungan beberapa bidang silat menjadi satu, antaranya adalah :-
# Seni Silat Gayong Pusaka Malaysia
# Seni Silat Sendeng
# Seni Silat Bambu Kuning
# Tomoi
# Seni Silat Kuntau Jawa
# Seni Silat Mat Jerat
# Seni Silat Selendang Merah

## Peringkat Pelajaran
**Tahap Satu (Bengkong Putih)** 
- Tari Seni Singa Berantai
- Asas Pergerakan Satu (1-14)
- Asas Pergerakan Dua (1-14)
- Asas Pergerakan Tiga 
- Gulingan Harimau

**Tahap Dua (Bengkong Hijau Muda)** 
– Asas Pergerakan Empat
- Pentas 1 -Tangan kosong ( 7 buah pukulan dan 7 buah kunci hidup)
- Buah Kunci Mati (5)
- Lompatan Harimau

**Tahap Tiga (Bengkong Hijau Tua)** 
– Pentas 2 – Tangan kosong ( 10 buah pukulan dan 10 buah kunci hidup )
- Pentas 3 – Tangan kosong ( 10 buah kunci mati)
- Lompatan (2)

**Tahap Empat (Bengkong Hijau Tua Jalur Merah)** 
– Pentas 3 – Tangan kosong ( 14 buah kunci mati)
- Pentas 4 – Kayu Satu (Permainan Simbat/Rotan)
- Lompatan (3)

**Tahap Lima (Bengkong Merah)** 
– Pentas 4 – Kayu Dua (Permainan Simbat/Rotan)
- Kayu Kunci Mati (14 buah)
- Lompatan (4)

**Tahap Enam (Bengkong Merah Jalur Kuning)** 
– Pentas 5 – Parang Satu
- Pentas 5 – Parang Dua
- Lompatan (5)

**Tahap Tujuh (Bengkong Kuning)** 
– Pentas 6 – Permainan keris

Selain daripada senjata yang diuji pada tahap permainan di atas, Gayong Singa Berantai mempunyai permainan senjata yang akan diajarkan oleh Guru Utama kepada muridnya yang tertentu iaitu Cindai, Rantai, Tekpi, Belati, Pisau dan Rotan Panjang.

## Pautan luar
* Persatuan Seni Silat Gayong Singa Berantai
Silat Selendang Merah

**Silat Selendang Merah** mula bertapak dan berkembang di negeri Kedah pada sekitar tahun 1920an.  Perguruan ini mengandungi ciri-ciri seni tari dan pencak Melayu Asli.  Silat ini telah didaftarkan secara rasmi pada tahun 1983 dan kegiatannya bertumpu di sekitar Sungai Petani dan Perlis. Perkembangan silat ini telah dipimpin oleh Wan Yahya bin Wan Chik selaku Mahaguru.

## Peringkat Pelajaran

Terdapat 5 peringkat pelajaran yang mesti di lalui oleh seorang penuntut sehingga khatam.

**Peringkat 1** – Meliputi asas permulaan seperti jurus pukulan, langkah, tumbuk, tendang dan menepis.

**Peringkat 2** – Selendang merah (satu jalur), menandakan mereka boleh mempelajari teknik menagkap, buah pukulan, elakan dan menyerang

**Peringkat 3** – Talipinggang hijau, melalui ujian pemilihan seperti kecekapan menagkap serangan lawan, rentak tari silat dan kesempurnaan persembahan.  Penuntut diajar buah tindakbalas, buah pecahan kedua serta buah makan balik.

**Peringkat 4** – Talipinggang kuning, melalui ujian kelincahan permainan, perlu aktif di dalam kegiatan persatuan.  Penuntut diajar teknik permainan kayu dan senjata tajam.

**Peringkat 5** – Talipinggang Jingga, jurulatih bertauliah.
Silat Terlak

Di Malaysia terdapat beberapa Perguruan Silat yang menggunakan nama "Silat Terlak", diantaranya:

# Silat Terlak Empat
# Silat Terlak Selangor 
# Silat Terlak Natar
# Silat Terlak Asli
# Silat Terlak Lintau
Mohd Noor bin Mahmood

Mohd Noor bin Mahmood atau Pak Su Noor mula belajar Silat Terlak Empat  sejak berumur 11 tahun di bawah Cikgu Mat Yazid, bekas penghulu Kampung Pangkal Kalong.  Beliau seterusnya belajar Silat Tari atau Silat Bunga dengan Abang Hassan.  Beliau juga tidak ketinggalan mempelajari Tomoi Siam dari Dollah Haji Hitam, Mat Nara dan Dollah Jambu di Tumpat, Kelantan.

Selepas itu, beliau mempelajari Silat Tok Belebat atau kini dikenali sebagai Silat Tok Perpat Panglima Hitam di Bukit Besi, Terengganu, selama dua tahun.  Pak Su Noor juga berpeluang mempelajari Silat Cimande serta kebatinan di Indonesia daripada Hadi Saputera.

Pada 23 Januari 2024, beliau meninggal dunia di HRPZ, Kota Bharu Kelantan, setelah ditidurkan selama hampir 2 minggu kerana mengalami sesak nafas, demam dan batuk teruk.
Silat Terlak Empat

**Silat Terlak Empat** adalah nama sejenis silat. Bentuk silat ini telah dibawa ke Kelantan oleh Abutamam bin Enderamuda Nasution dari Hutarim Baru, Padang Sidimpuan yang disebut Mandahiling. 

Allahyarham berhijrah dari negara asal ke Singapura, Brunei dan berakhir di Kg Laut/Sg. Pinang, Kelantan. Abutamam bekerja di bahagian tukang sukat (surveyor). Allahyarham meninggalkan 3 orang anak di Kelantan dan seorang di Brunei:

*Alimuda bin Abutamam Nstn [Kelantan];
*Pn Siti Hasnah@Saanah bt Abutamam Nstn [Kelantan];
*Pn Siti Zaharah bt Abutamam Nstn [Kelantan], dan;
*Pn Siti Indariah bt Abutamam Nstn [Brunei].
*Rujukkan: Salsilah keluarga Alimuda bin Abutamam bin Endaramuda.*

Sepertimana yang telah difahamkan oleh media cetak, beliau telah menurunkan silat ini kepada Harun bin Daud yang berasal dari Kampung Puteh, Kelantan. Harun telah mewariskan silat ini kepada Haji Ismail bin Yusof yang dikenali sebagai Pak Mail Ayer Lanas (Ayah Waeng Air Lanas) dan Mohamad Yusof yang dikenali sebagai Pak Mat Ayer Puteh (Ayah Mad Kg Puteh). 

Silat ini kemudiannya dipimpin oleh Mat Noor bin Mahmood atau lebih dikenali sebagai Pak Su Noor.  Perguruan silat ini telah didaftarkan pada tahun 1977 dan diberi nama Pertubuhan Seni Silat Terlak Empat sempena nama kampung Pendekar Abu Tamam.

Gelanggang utama semasa di bawah Pak Su Noor terletak di Jalan Berek 12, Kota Bharu (berhampiran tapak hotel Renaissance KB) sehingga tahun awal 2000 sebelum hotel dibina. Sekarang gelanggang telah berpindah ke Kampung Tunjung, Jalan Kuala Krai, KBharu. Keahlian perguruan ini telah menjangkau 10,000 murid. Pak Su Noor juga pernah dipilih sebagai Ketua Jurulatih Silat Olahraga Malaysia (1987-1997).    

~ Peringkat perguruan http://terlak4.blogspot.com/search/label/Peringkat 

**Kejuaraan dan Anugerah**

Perguruan ini telah melahirkan beberapa Jaguh Silat Kebangsaan dan Antarabangsa. Antaranya jaguh ;

1-Kejuaraan Silat Olahraga Dunia ke 3, 1986 Vienna, Austria (Abdullah Mohamed - Gangsa)

2-Kejuaraan Silat Olahraga Dunia ke 4, 1987 Kuala Lumpur, Malaysia (Azam Hj Abas - Gangsa) 

3-Kejuaraan Silat Olahraga Jemputan Sedunia,1988, Singapura (Mohd Basri Abd Rahman - Emas), 

4-Kejuaraan Silat Olahraga Jemputan Sedunia, 1990, Malaysia (Dalam kelas masing-masing: Shairudin Mohamad Nor - Emas, Mohd Basri Abd Rahman - Perak, Azam Haji Abas -Perak dan Wan Amizah Wan Ahmad -Gangsa) 

5- Kejuaraan Kebangsaan http://terlak4.blogspot.com/search/label/Kejuaraan%20Kebangsaan  

6- Sukan SEA , 1987, Jakarta (Azam Hj Abas - Perak) 

7- Sukan SEA , 1991, Manila (Shairudin Mohamad Nor - Emas, Mohd Basri Abd Rahman - Perak) 

8- SUKMA , KL 1988 (Kamaral Zaman Yaacob (**Emas**), Sezali Said (**Gangsa**), Ramizu Othman(**Gangsa**), Zulkiflee Hj. Shafie(**Gangsa**) Che Mohammed Che Hassan (**Gangsa**) 

-anugerah dan kejuaraan terkini akan dikemaskini-   

Kategori : Silat Melayu
Silat Gerak Kuntau

Seni **Silat Gerak Kuntau** telah diasaskan oleh Hassan bin Husin yang berasal dari Gunung, Kelantan Darul Naim. Silat ini adalah gabungan dua seni beladiri iaitu Silat Lang Merah sejenis seni beladiri orang Melayu dan Kuntau Gee Sing sejenis seni beladiri orang Cina. 

Pada awal tahun 1980-an, demi untuk menjaga agar warisan seni ini agar tidak hilang ditelan zaman maka Hassan bin Husin telah menyusun semula Seni Silat Gerak Kuntau dalam usaha-usaha untuk mengembangkannya.

Silat ini telah didaftarkan dengan Gabungan Persatuan Seni Silat Negeri Kelantan pada tahun pada 17 Oktober 1984.

Seterusnya, pada pertengahan tahun 1990-an Hassan bin Husin sekali lagi telah menyusun serta mengemaskinikan sistem latihan Seni Silat Gerak Kuntau. Beliau mendapat pandangan dan sokongan yang kuat dari tiga orang yang mempelajari Seni Silat Gerak Kuntau darinya iaitu  Mohamad Sajeri bin Abdullah, Mohd Zahir bin Ramli dan Mohd Amin bin Abu. 

Pada 20 April 1999 Hassan bin  Husin telah mendaftar persilatan ini sebagai sebuah akademi iaitu Akademi Seni Silat Gerak Kuntau. Dengan pendaftaran ini Seni Silat Gerak Kuntau telah mendapat pengesahan bagi mengajar di sekolah-sekolah, dewan orang ramai dan kawasan-kawasan rekreasi di seluruh Malaysia serta mengeluarkan sijil.  

## Pautan Luar

*https://web.archive.org/web/20030501022707/http://www.geocities.com/silatkuntau/sejarah.htm
Hassan bin Husin

Hassan bin Husin yang berasal dari Gunung, Kelantan Darul Naim, adalah pengasas Silat Gerak Kuntau. Hassan Bin Hussin telah berguru secara terus dengan datuk sebelah ayahnya iaitu Putih (Lang Merah) dari Perguruan Silat Lang Merah dan juga telah berguru secara terus dengan datuk sebelah ibunya  iaitu Gee Sing (Che Kob) dari Perguruan Kuntau Gee Sing. Melalui gabungan dua perguruan inilah, akhirnya Hassan bin Hussin telah mengasaskan perguruan Seni Silat Gerak Kuntau.
Silat Gerak Lintar Sari

Silat ini didaftarkan di bawah Angkatan Seni Silat Melaka dengan nama Seni Silat Gerak Lintar Sari.  Silat ini dikembangkan oleh Hussin Baba yang mewarisinya daripada Panglima Haji Karim di Batu Pahat, Johor.

Silat ini pernah mempunyai gelanggang di Kampong Chen dan Alor Gajah di Melaka, Pantai Dalam dan Sentul di Kuala Lumpur, Pelabuhan Kelang dan Banting di Selangor.  

Silat ini tergolong di dalam kategori silat gerak sendiri yang mana murid-murid yang telah diijazahkan boleh bersilat dengan apa sahaja gerak yang mereka minta.  Selain daripada dapat membaca gerak atau langkah musuh, ahli silat ini juga boleh mengkaji apa yang tergerak di hati musuh.

## Sistem Pelajaran

Sebelum mempelajari silat ini, murid dikehendaki meminum teh yang telah ditawarkan.  Murid disyaratkan berpuasa tiga hari berturut-turut dan pada hari ketiga mereka tidak dibenarkan tidur atau makan langsung serta melaksanakan amalan yang telah diberikan.  Murid juga akan diberi amalan yang dinamakan Ayat Tiga yang dengan izin Allah jika seseorang beramal dengannya dikatakan boleh beroleh kebal, ghaib atau tembak tidak lut.

Syarat meminum teh terbahagi kepada tujuh peringkat atau tujuh kali di mana setiap peringkat disertakan dengan syarat dan amalan tersendiri.  Selesai peringkat ke tujuh, murid dikenakan ujian seperti mandi minyak dan ditetak dengan parang.  Selepas itu murid akan diajar ilmu ‘kaji Haq’ yang memakan masa tujuh tahun untuk tamat.
Pertubuhan Pembebasan Bersatu Patani

**Pertubuhan Pembebasan Bersatu Patani** atau PULO dibentuk pada 1968 di tanah Arab dan menjadi kumpulan Pejuang terbesar di selatan Thailand sejak dua dekad tetapi berpecah pada 1990-an. iatu  Kumpulan Bersatu dan kumpulan panyom yang ditubuhkan PULO Baru atau di kenali dengan nama PULO Pedang pada 1997. Perpecahan ini cuma pendapat sahaja yang tidak sama tetapi gerakan gerila masih bersama dan bertugas di dalam negeri.

PULO berjuang di selatan Thailand yang penduduk majoritinya orang Melayu beragama Islam. Wilayah yang terlibat ialah Yala, Narathiwat dan Patani. Selain itu  ialah Satun.  Penduduk wilayah ini merasakan  diri mereka dipinggirkan dari arus pembangunan dan pendidikan dan di tindas oleh penjajah Siam dan dihina di tangkap dibunuh oleh kerajaan Siam Lantaran itu  ramai daripada mereka  bekerja dan berhijrah ke Malaysia.

Perdana Menteri Thailand, Thaksin Shinawatra mengambil jalan mudah dengan mengamalkan dasar kekerasan terhadap golongan 'pelampau ini dengan mengarahkan mereka ditangkap dan ditembak. Antara yang menjadi mangsa ialah  para alim ulama, pemimpin, ustaz di sekolah pondok dan lain-lain.Tidak ada perancangan rapi  terhadap  sekolah-sekolah pondok yang terdapat di sana. Akibatnya ada yang cenderung ke arah Mujahidin.Beberapa pemimpin militan Indonesia bersembunyi di sini.Hampir 1500 orang terbunuh akibat dasar keras Thaksin Shinawatra. 

Wilayah-wilayah ini pernah berkerajaan sendiri suatu ketika dahulu  iaitu Kerajaan Patani dan tidak dapat menerima  dasar pentadbiran dari Bangkok. Cuma, dasar Raja Bhumibol Adulyadej dan kunjungan Permaisuri Sirikit dapat menyejukkan hati mereka.

## Rundingan damai
Kerajaan Thailand pimpinan Jeneral Surayud Chulanont akan berunding dengan Pertubuhan Pembebasan Bersatu Patani dan Bersatu di negara yang berkecuali seperti di Singapura. Isu ini adalah keutamaan kepadanya dan Jeneral Sondhi Boonyaratqlin.

Malaysia bukan merupakan lokasi pilihan kerana Kerajaan Thailand sejak sekian lama menuduh Kelantan sebagai lokasi melatih pejuang PULO. Pemimpin selatan Thailand sendiri menyatakan terdapat 200,000 penduduk Thailand berhijrah atau melarikan diri ke Malaysia.

Rampasan kuasa tentera pimpinan Jeneral Sondhi Boonyaratqlin pada 19 September 2006  berjaya menyingkirkan Perdana Menteri, Thaksin Shinawatra. Penduduk selatan Thailand amat berharap kepada jeneral yang berugama Islam ini. Semasa era Thaksin, Jeneral Sondhi Boonyaratqlin pernah mencadangkan  rundingan tetapi ditolak kerana tidak perundingan dengan pengganas. Thaksin merupakan sekutu Presiden Bush dan ada menghantar tentera Thailand ke Iraq 2003.

## Rujukan

## Pautan luar
* Gerakan Pemisah Thai Sedia Ketepi Tuntutan Kemerdekaan Oleh D. Arul Rajoo
* ARKIB : 29/06/2012 Pemimpin PULO dipenjara © Utusan Melayu (M) Bhd.
Silat Ezhar

Perkembangan Silat Ezhar mempunyai kaitan rapat dengan pergerakan Kesenian EZHAR.  Silat ini berasal dari sebuah kampung yang bernama Banten  di Jawa Barat, Indonesia. Ia diasaskan oleh Munaji bin Muhammad juga dikenali sebagai Kang Munaji.  Kemudiannya, di zaman pendudukan Jepun semasa Perang Dunia Kedua, Silat ini telah dibawa oleh Munaji ke Bukit Radin Mas, Tanjong Pagar, Singapura. 

Setelah beliau meninggal dunia, Silat ini telah diteruskan oleh anak muridnya Jasmani bin Abdul Rahman atau lebih dikenali sebagai Kang Jasman. Di Singapura, Jasmani telah menubuhkan kesenian kompang bagi tujuan mengisi masa lapang terutamanya selepas latihan silat.   Rentak dan paluan kompang EZHAR ini diilhamkan daripada rentak dan paluan kompang yang sedia ada di Singapura pada masa itu.  Zikir-zikirnya pula dipetik dari kitab Diwanul Hadrah dan kitab Berzanji. 

Perkataan EZHAR adalah singkatan dari perkataan Suci / Setia Hati ( S dan H ). Dalam bahasa Indonesia S disebut Esh dan H disebut Ha. Lama-kelamaan ia disebut EZHAR.  Sejak itu Silat Ezhar telah bergerak dibawah naungan Kesenian Ezhar.
 
Diantara anak murid  Kang Jasman  ialah Haji Ramli bin Haji Dawam dan Muhammad bin Khalil.  Haji Ramli, kemudiannya telah membawa Kesenian EZHAR ini dari Singapura ke Kampung Sungai Duyung, Melaka.  Dari Melaka, kesenian ini dibawa oleh Haji Ramli ke Kampung Chendana, Kuala Lumpur, dan dari situ berkembanglah Kesenian Kompang EZHAR dan Silat Ezhar ini ke seluruh Semenanjung Malaysia. 

## Rujukan

* Majalah Seni Beladiri, Januari 1999, m/s 50

Kategori : Silat Melayu
Kereta api komuter

**Kereta api komuter** atau **kereta api tempatan** biasanya menyediakan khidmat pengangkutan antara kawasan perniagaan utama yang dikunjungi ramai orang setiap hari dan kawasan-kawasan di sekelilingnya . Kereta api yang menyediakan khidmat ini boleh dipanggil **komuter**. Pembangunan khidmat kereta api komuter ini telah menjadi popular kini, dengan kesedaran ramai terhadap kesesakan, serta isu bahan bakar fosil dan isu-isu alam sekitar lain. Lagipun kos pembelian kereta dan penjagaannya kian meningkat dari hari ke sehari.

## Ciri-ciri

Komuter biasanya dioptimumkan untuk isipadu penumpang, biasanya tanpa mengorbankan terlalu banyak keselesaan dan ruang bagasi, tetapi jarang dengan keselesaan kereta api jarak jauh. Julat umum jarak kereta api komuter adalah di antara 15 dan 180 km, dengan laju antara 55 hingga 175 km/j. Gerabak penumpang boleh jadi satu atau dua tingkat, dengan muatan antara 80 - 110 penumpang untuk kereta satu tingkat dan 145 - 170 untuk kereta dua tingkat.

## Lihat juga
* **[[KTM Komuter]]** - perkhidmatan kereta api komuter di Malaysia yang dikendalikan oleh Keretapi Tanah Melayu Berhad (KTMB)
Mukallaf

Seorang yang **mukallaf** adalah orang dipertanggungjawabkan dengan kewajipan dan perintah untuk menjalankan hukum tuntutan agama Islam serta menjauhi larangan-Nya atas dasar orang tersebut sudah mencapai usia dewasa dan mempunyai akal (akil baligh) serta telah sampai seruan agama (Syariat Islam)  kepadanya.  

Orang yang tidak waras ataupun gila tidak tergolong dalam kumpulan orang mukallaf. Seorang kanak-kanak yang belum baligh juga bukan seorang mukallaf sehinggalah dia mencapai akil baligh. Seorang yang tinggal di suatu tempat yang tidak sampai syariat Islam juga tidak tergolong sebagai mukallaf walaupun ia yang sudah akil baligh. 

(Ayat 15 dari **Surah Israa** “Barang siapa yang berbuat sesuai dengan hidayah (Allah), maka sesungguhnya dia berbuat itu untuk (keselamatan) dirinya sendiri; dan barang siapa yang sesat maka sesungguhnya dia tersesat bagi (kerugian) dirinya sendiri. Dan seorang yang berdosa tidak dapat memikul dosa orang lain, dan Kami tidak akan mengazab sebelum Kami mengutus seorang rasul.)  http://quran.al-islam.com/Targama/DispTargam.asp?nType=1&nSeg=0&l=ind&nSora=17&nAya=15&t=ind
Masjid Mukim Cabang Empat, Daerah Terbak

**Masjid Mukim Cabang Empat** merupakan sebuah masjid yang terletak di jajahan Tumpat, Kelantan. Ia terletak di Daerah Terbak dan berstatus sebagai masjid mukim.

## Rujukan
Makanan ruji

**Makanan ruji** () merupakan makanan utama bagi sesuatu kaum atau kelompok manusia. Ia berbeza mengikut tempat, namun biasanya adalah makanan berkanji yang tidak mahal dari sumber sayuran. Ia juga mempunyai tenaga makanan yang tinggi dan boleh disimpan atau diperolehi sepanjang tahun. Walaupun berkhasiat, makanan ruji tidak mempunyai semua nutrien, dan perlu ditambah dengan makanan lain untuk mengelakkan pemakanan tidak seimbang. Sebagai contoh, makanan ruji rakyat Malaysia ialah nasi.

Makanan ruji tertentu berbeza dari satu tempat ke tempat lain, tetapi biasanya makanan yang murah atau mudah didapati yang menyediakan satu atau lebih makronutrien yang diperlukan untuk kelangsungan hidup dan kesihatan: karbohidrat, protein, lemak, mineral, dan vitamin.

## Rujukan

## Lihat juga
* Bijian
* Kekacang
* Mi
* Nasi
* Pasta
* Roti
* Sayur akar
Masjid Sultan Ismail Petra, Banggol

Masjid **Sultan Ismail Petra** merupakan sebuah masjid yang terletak di Kampung Banggol, Daerah Kubang Kerian,  16150 Kota Bharu,  Kelantan Darul Naim.

*Masjid Sultan Ismail Petra* merupakan sebuah masjid yang terletak di jajahan Kota Bharu, Kelantan. Ia terletak di Jalan Pantai Cahaya Bulan, iaitu 8 km dari pusat bandar Kota Bharu. Masjid ini juga dikenali sebagai "Masjid Banggol" di kalangan penduduk setempat.

## Alamat
: *Masjid Sultan Ismail Petra*, Jalan Pantai Cahaya Bulan, Kampung BanggolDaerah Badang, 15350 Kota Bharu, Kelantan Darul Naim

## Sejarah

## Pentadbiran
Masjid Sultan Ismail Petra memiliki nombor pendaftaran masjid No Daftar: MY-03-KB-00007.

## Rujukan


## Pautan luar
* Jabatan Hal Ehwal Agama Islam Negeri Kelantan (JAHEAIK)
* Senarai Masjid Seluruh Malaysia
* Jabatan Hal Ehwal Agama Islam Negeri Kelantan (JAHEAIK)
*  SENARAI MASJID MUKIM KATEGORI A DI NEGERI KELANTAN TAHUN 2017 
* Persatuan Pecinta Sejarah Kelantan
Masjid Mukim Paya Bemban

Masjid **Mukim Paya Bemban** merupakan sebuah masjid yang terletak di  Daerah Panji,  15000 Kota Bharu  Kelantan.

Masjid Mukim Paya Bemban memiliki nombor pendaftaran masjid No Daftar: MY-03-KB-00400.

## Alamat
: Masjid  Mukim Paya Bemban, Daerah Panji, 15000 Kota Bharu Kelantan Darul Naim

## Rujukan


## Pautan luar
*